Nog onklaar eenhede noodsaak langer beurtkragArgieffoto (Foto: Mujahid Safodien/AFP) Beurtkrag sal tot verdere kennisgewing voortduur nadat nog vier eenhede oornag onklaar geraak het. Volgens Eskom het twee eenhede by die Kendal-kragstasie en ŉ eenheid elk by die Kriel- en Arnot-kragstasie onklaar geraak en sal fase 3-beurtkrag dus tot verdere kennisgewing toegepas word. Die kragvoorsiener het gesê hy sal later vandag meer inligting bekend maak. Fase 3 het Woensdag om 16:00 in werking getree en sou aanvanklik net tot middernag geld, maar is toe tot 05:00 vanoggend verleng “ten einde die damvlakke by die pompopgaarstasies aan te vul”. Die situasie het egter oornag versleg waarna Eskom vanoggend aangekondig het beurtkrag duur onbepaald voort. Volgens die beurtkrag-app EskomSePush was daar al 91 dae beurtkrag vanjaar.